ରଣବୀରଙ୍କୁ ବିବାହ କରିବା ପୂର୍ବରୁ ଏହି ଲୋକମାନଙ୍କ ସହ ଡେଟ୍ କରିସାରିଛନ୍ତି ଦୀପିକା ପାଦୁକୋନ୍ ! ଜଣଙ୍କ ଠାରୁ ଧୋକ୍କା ମଧ୍ୟ ଖାଇଛନ୍ତି... - Enews online\n୨୦୧୮ ମସିହାରେ ବଲିଉଡ ଅଭିନେତ୍ରୀ ଦୀପିକା ପାଦୁକୋନ୍ ଚଳଚ୍ଚିତ୍ର ଅଭିନେତା ରଣବୀର ସିଂହଙ୍କୁ ବିବାହ କରିଥିଲେ । ଏଭଳି ପରିସ୍ଥିତିରେ ସେ ନିଜ ବିବାହର ଦ୍ୱିତୀୟ ବାର୍ଷିକୀ ପାଳନ କରୁଛନ୍ତି । ଦୀପିକା ପାଦୁକୋନ୍ ଓ ରଣବୀର ସିଂହ ଦୁହେଁଙ୍କ ବିବାହ ଅନେକ ଚର୍ଚ୍ଚିତ ରହିଥିଲା, ଯାହାର ଚର୍ଚ୍ଚା ବର୍ତ୍ତମାନ ମଧ୍ୟ ବେଳେବେଳେ ହୋଇଥାଏ ।\nକିନ୍ତୁ ବର୍ତ୍ତମାନ ଦୀପିକା ପାଦୁକୋନ୍, ରଣବୀର ସିଂହଙ୍କର ପତ୍ନୀ ହୋଇସାରିଛନ୍ତି କିନ୍ତୁ ବିବାହ ପୂର୍ବରୁ ତାଙ୍କର ବହୁତ ସମ୍ପର୍କ ରହିଛି । ଦୀପିକା ପାଦୁକୋନଙ୍କ ନାମ ଅନେକ ଲୋକଙ୍କ ସହ ଜଡିତ ହୋଇସାରିଛି, ଯେଉଁଥିରେ ଚଳଚ୍ଚିତ୍ର ଅଭିନେତା ମାନଙ୍କ ଠାରୁ ଆରମ୍ଭ କରି କ୍ରିକେଟ୍ ଜଗତର ତାରକାମାନଙ୍କ ନାମ ମଧ୍ୟ ସାମିଲ ରହିଛି । କେବଳ ଏତିକି ନୁହେଁ, ଦୀପିକା ପାଦୁକୋନ୍ ପ୍ରେମରେ ଧୋକ୍କା ମଧ୍ୟ ଖାଇସାରିଛନ୍ତି ।\nତେବେ ଦୀପିକା ପାଦୁକୋନ୍ କେଉଁମାନଙ୍କ ସହ ସମ୍ପର୍କରେ ରହିଥିଲେ, ସେ ବିଷୟରେ ଆଜି ଆମେ ଆପଣଙ୍କୁ ଏହି ଅନୁଛେଦ ମାଧ୍ୟମରେ ଜଣାଇବୁ । ଆପଣଙ୍କୁ କହିରଖୁଛୁ ଯେ ଦୀପିକା ପାଦୁକୋନ୍ ନିଜ ପ୍ରେମ ସମ୍ପର୍କର ତାଲିକା ପାଇଁ ମଧ୍ୟ ବେଶ୍ ପରିଚିତ ।\n୧) ନିହାର ପାଣ୍ଡ୍ୟା :-\nସର୍ବପ୍ରଥମେ ଦୀପିକା ପାଦୁକୋନଙ୍କ ନାମ ନିହାର ପାଣ୍ଡ୍ୟାଙ୍କ ସହ ଜଡିତ ହୋଇଥିଲା । ନିହାରଙ୍କ ସହ ଦୀପିକା ପାଦୁକୋନଙ୍କ ସାକ୍ଷାତ ଅଭିନୟ କ୍ଳାସରେ ହୋଇଥିଲା । ସେହିଠାରୁ ହିଁ ଉଭୟଙ୍କର ପ୍ରେମ ଆରମ୍ଭ ହୋଇଥିଲା, ଯାହାପରେ ଦୁହେଁ ଦୁଇଙ୍କର ପ୍ରେମରେ ପାଗଳ ହୋଇଯାଇଥିଲେ ।\nମିଡ଼ିଆ ରିପୋର୍ଟ ଅନୁଯାୟୀ, ଦୀପିକା ପାଦୁକୋନ୍ ୩ ବର୍ଷ ପର୍ଯ୍ୟନ୍ତ ନିହାର ପାଣ୍ଡ୍ୟାଙ୍କ ସହ ଲିଭ୍ଇନରେ ମଧ୍ୟ ରହିଥିଲେ । ତଥାପି ଉଭୟଙ୍କର ପ୍ରେମ ଦୀର୍ଘ ସମୟ ପର୍ଯ୍ୟନ୍ତ ତିଷ୍ଠି ପାରିନଥିଲା, ଯାହାଫଳରେ ଦୁହେଁ ପରସ୍ପର ଠାରୁ ଅଲଗା ହୋଇଯିବାକୁ ନିଷ୍ପତ୍ତି ନେଇଥିଲେ । ଏଠାରେ ଆପଣଙ୍କୁ ଜଣାଇଦେଉଛୁ ଯେ, କଙ୍ଗନା ରାଣାୱତଙ୍କ ସହ ଚଳଚ୍ଚିତ୍ର ଝାନ୍ସିରେ ନିହାର ପାଣ୍ଡ୍ୟା କାମ କରିଛନ୍ତି ।\n୨) ମୁଜମ୍ମିଲ ଇବ୍ରାହିମ :-\nମଡେଲିଙ୍ଗ ଦିନରୁ ଦୀପିକା ପାଦୁକୋନଙ୍କ ନାମ ସୁପରିଚିତ ମଡେଲ୍ ମୁଜମ୍ମିଲ ଇବ୍ରାହିମଙ୍କ ସହ ଜଡିତ ହୋଇଥିଲା । ଉଭୟେ ଉଭୟଙ୍କ ସହ ସମୟ ଅତିବାହିତ କରିଥିଲେ କିନ୍ତୁ ପରେ ମତଭେଦ କାରଣରୁ ଉଭୟଙ୍କର ବ୍ରେକ୍ଅପ୍ ହୋଇଯାଇଥିଲା ।\n୩) ଯୁବରାଜ ସିଂହ :-\nବଲିଉଡର ସୁନ୍ଦରୀ ଅଭିନେତ୍ରୀ ଦୀପିକା ପାଦୁକୋନଙ୍କର ସୌନ୍ଦର୍ଯ୍ୟରେ ଯୁବରାଜ ସିଂହ ମଧ୍ୟ ଦିନେ ନିଜ ହୃଦୟ ଦେଇବସିଥିଲେ । କୁହାଯାଏ ଯେ କିଛି ସମୟ ପର୍ଯ୍ୟନ୍ତ ଦୀପିକା ପାଦୁକୋନ୍ ଯୁବରାଜ ସିଂହଙ୍କ ସହ ଡେଟ୍ କରିଥିଲେ, ଯାହାର ଫୋଟ ମଧ୍ୟ ଭାଇରାଲ ହୋଇଥିଲା ।\nଯୁବରାଜ ସିଂହ କେବେ ମଧ୍ୟ ଦୀପିକା ପାଦୁକୋନଙ୍କ ସହ ତାଙ୍କ ସମ୍ପର୍କକୁ ସ୍ୱୀକାର କରିନାହାଁନ୍ତି । କେବଳ ଏତିକି ନୁହେଁ, ସେ ସର୍ବଦା ଦୀପିକା ପାଦୁକୋନଙ୍କୁ ନିଜର ବାନ୍ଧବୀ ଭାବୁଥିଲେ ଓ ଆଜି ମଧ୍ୟ ତାଙ୍କ ସହ କଥାବାର୍ତ୍ତା କରିଥାନ୍ତି । କିନ୍ତୁ ମିଡ଼ିଆ ଦୃଷ୍ଟିରୁ ଉଭୟଙ୍କର ବନ୍ଧୁତାକୁ ସମ୍ପର୍କର ନାମ ଦିଆଯାଇଥିଲା ।\n୪) ମହେନ୍ଦ୍ର ସିଂହ ଧୋନୀ :-\nଦୀପିକା ପାଦୁକୋନଙ୍କ ସୌନ୍ଦର୍ଯ୍ୟରେ ମହେନ୍ଦ୍ର ସିଂହ ଧୋନୀ ମଧ୍ୟ ଆକର୍ଷିତ ହୋଇଯାଇଥିଲେ । କୁହାଯାଏ ଯେ, ଉଭୟ ପରସ୍ପରକୁ ଡେଟ୍ କରୁଥିଲେ କିନ୍ତୁ କେବେ ମଧ୍ୟ ଗଣମାଧ୍ୟମ ସମ୍ମୁଖରେ ନିଜର ସମ୍ପର୍କକୁ ସ୍ୱୀକାର କରିନାହାଁନ୍ତି ।\nମିଡ଼ିଆ ରିପୋର୍ଟ ଅନୁଯାୟୀ, ଧୋନୀ ଦୀପିକାଙ୍କୁ ମଧ୍ୟ ବିବାହ କରିବାକୁ ଚାହୁଁଥିଲେ । କିନ୍ତୁ ସେହି ସମୟରେ ଦୀପିକା ନିଜ କ୍ୟାରିଅର ଉପରେ ଧ୍ୟାନ ଦେବାକୁ ଚାହୁଁଥିଲେ । ଯେଉଁଥି କାରଣରୁ ସେ ମନା କରିଦେଇଥିଲେ ଓ ସମ୍ପର୍କ ଭାଙ୍ଗି ଯାଇଥିଲା ।\n୫) ସିଦ୍ଧାର୍ଥ ମାଲ୍ୟା :-\nବିଜୟ ମାଲ୍ୟାଙ୍କ ପୁଅ ସିଦ୍ଧାର୍ଥ ମାଲ୍ୟାଙ୍କ ସହ ମଧ୍ୟ ଦୀପିକା ପାଦୁକୋନଙ୍କ ନାମ ଜଡିତ ହୋଇସାରିଛି । ଉଭୟଙ୍କର ବନ୍ଧୁତ୍ୱ କିମ୍ବା ପ୍ରେମର ଦୃଶ୍ୟ ଆଇପିଏଲ (IPL)ରେ ଦେଖିବାକୁ ମିଳିଥିଲା । ଦୁହେଁ ଉଭୟଙ୍କ ସହ ବହୁତ ସମୟ ଅତିବାହିତ କରିଥିଲେ ।\nସୂଚନା ଅନୁଯାୟୀ ସିଦ୍ଧାର୍ଥ, ଦୀପିକାଙ୍କ ପ୍ରେମରେ ଏତେ ପାଗଳ ହୋଇ ଯାଇଥିଲେ ଯେ ସେ ତାଙ୍କୁ ଏକ ଘର ଉପହାର ସ୍ୱରୂପ ଭେଟି ଦେଇଥିଲେ । କିନ୍ତୁ ପରେ ଉଭୟଙ୍କର ପ୍ରେମରେ ଫାଟ ସୃଷ୍ଟି ହୋଇଥିଲା, ଯାହାଫଳରେ ଦୁହେଁ ପରସ୍ପର ଠାରୁ ଅଲଗା ହୋଇଯିବାକୁ ଉଚିତ ମନେ କରିଥିଲେ ।\n୬) ଉପେନ ପଟେଲ୍ :-\nଉପେନ ପଟେଲଙ୍କର ହୃଦୟ ମଧ୍ୟ ଦୀପିକା ପାଦୁକୋନଙ୍କ ସୌନ୍ଦର୍ଯ୍ୟରେ ବିମୋହିତ ହୋଇଯାଇଥିଲା । ଉଭୟଙ୍କ ମଧ୍ୟରେ ଗଭୀର ବନ୍ଧୁତ୍ବ ସମ୍ପର୍କ ରହିଥିଲା । କିନ୍ତୁ ଏହି ବନ୍ଧୁତ୍ବ ସମ୍ପର୍କ ପ୍ରେମରେ ପରିବର୍ତ୍ତିତ ହୋଇଥିଲା କି ନାହିଁ, ଏହା ଉପରେ ସ୍ପଷ୍ଟ ଭାବରେ କିଛି କୁହାଯାଇପାରିବ ନାହିଁ ! ବାସ୍ତବରେ ଦୁହେଁ କେବେ ମଧ୍ୟ ଖୋଲାଖୋଲି ଭାବରେ ଦୁହିଁଙ୍କ ବିଷୟରେ କିଛି କହି ନାହାଁନ୍ତି ।\nଖବର ଅନୁଯାୟୀ ଉପେନ ଏବଂ ଦୀପିକା କିଛିମାସ ପର୍ଯ୍ୟନ୍ତ ଦୁହିଁଙ୍କୁ ଡେଟ୍ କରିଥିଲେ, ଏହାପରେ ଉଭୟଙ୍କ ମଧ୍ୟରେ ଫାଟ ସୃଷ୍ଟି ହୋଇଥିଲା ଏବଂ ଉଭୟ ପରସ୍ପର ଠାରୁ ବିଚ୍ଛିନ୍ନ ହୋଇଯାଇଥିଲେ । ମିଡ଼ିଆ ରିପୋର୍ଟ ଅନୁଯାୟୀ, ଉପେନ ପଟେଲ୍ ଏକୁଟିଆ ଅଛନ୍ତି କିନ୍ତୁ ତାଙ୍କ ନାମ ଟିଭି ଅଭିନେତ୍ରୀ କରିସ୍ମାଙ୍କ ସହ ମଧ୍ୟ ଜଡିତ ହୋଇଥିଲା ।\n୭) ରଣବୀର କପୁର :-\nଦୀପିକାଙ୍କ ହୃଦସ୍ପନ୍ଦନ ରଣବୀର କପୁରଙ୍କ ପାଇଁ ପ୍ରଖର ବେଗରେ ସ୍ପନ୍ଦିତ ହେଉଥିଲା । ଦୀପିକା ରଣବୀଙ୍କ ପ୍ରେମରେ ଏତେ ପାଗଳ ହୋଇଯାଇଥିଲେ ଯେ, ତାଙ୍କ ପାଇଁ ସବୁକିଛି କରିବାକୁ ପ୍ରସ୍ତୁତ ଥିଲେ । କେବଳ ଏତିକି ନୁହେଁ, ଦୀପିକା ରଣବୀରଙ୍କୁ ବିବାହ କରିବା ପାଇଁ ସ୍ୱପ୍ନ ମଧ୍ୟ ଦେଖିଥିଲେ । କିନ୍ତୁ ଉଭୟଙ୍କର ବ୍ରେକ୍ଅପ୍ ହୋଇଯାଇଥିଲା ।\nଏକ ସାକ୍ଷାତକାରରେ ଦୀପିକା ପାଦୁକୋନ୍ କହିଥିଲେ ଯେ ସେ ରଣବୀର କପୁରଙ୍କୁ ଅନ୍ୟ ଝିଅଙ୍କ ସହିତ ଦେଖିଥିଲେ, ଏହାପରେ ସେ ନିଜେ ଭାଙ୍ଗି ପଡିଥିଲେ ଏବଂ ରଣବୀର କପୂରଙ୍କ ସହ ବ୍ରେକ୍ଅପ୍ କରିଦେଇଥିଲେ ।\nକୁହାଯାଏ ଯେ, ରଣବୀରଙ୍କ ସହ ବ୍ରେକ୍ଅପ୍ ପରେ ଦୀପିକା ଡିପ୍ରେଶନର ମଧ୍ୟ ଶିକାର ହୋଇଥିଲେ, ଯେଉଁଥି କାରଣରୁ ତାଙ୍କ କ୍ୟାରିୟର ମଧ୍ୟ ନିମ୍ନଗାମୀ ହେବାକୁ ଲାଗିଥିଲା ।\n୮) ରଣବୀର ସିଂହ :-\nପରିଶେଷରେ ଦୀପିକା ପାଦୁକୋନଙ୍କ ଜୀବନରେ ରଣବୀର ସିଂହ ପ୍ରବେଶ କରିଥିଲେ, ଯାହାଙ୍କ ସହିତ ଦୀପିକା ଅନେକ ବର୍ଷ ପର୍ଯ୍ୟନ୍ତ ଡେଟ୍ କରିଥିଲେ । ଡେଟିଂ ପରେ ଦୀପିକା ପାଦୁକୋନ୍ ତାଙ୍କୁ ବିବାହ କରିବାକୁ ନିଷ୍ପତ୍ତି ନେଇଥିଲେ ଏବଂ ୨୦୧୮ ମସିହାରେ ସେମାନେ ବିବାହ କରିଥିଲେ ।\nଦୀପିକା ଓ ରଣବୀର ସିଂହ ଦୁହେଁ ଦୁଇଙ୍କ ପାଇଁ ଉପଯୁକ୍ତ ଥିଲେ । କେବଳ ଏତିକି ନୁହେଁ, ରଣବୀର ସିଂହ ତାଙ୍କ ପତ୍ନୀ ଦୀପିକାଙ୍କର ବହୁତ ଧ୍ୟାନ ରଖିଥାନ୍ତି । ତାଙ୍କୁ କୌଣସି ଅସୁବିଧା ସମୟରେ ଏକୁଟିଆ ଛାଡ଼ନ୍ତି ନାହିଁ ।
